เรื่องร้องเรียน: บริเวณใกล้เคียง ไม่มั่นใจว่าจากทิศทางไหน มีการแอบปล่อยควันเสียหลังพระอาทิตย์ตกช่วงเวลาประมาณ 20.00น. ของแทบทุกวัน  ไม่มั่นใจว่าแจ้งถูกหน่วยงานรึเปล่านะคะ ถ้าผิดรบกวนติดต่อกลับและบอกข้อมูลเพิ่มเติมค่ะ  ขอบคุณค่ะ
การดำเนินการของเจ้าหน้าที่: เจ้าหน้าที่ได้ดำเนินการตรวจสอบเมื่อวันที่ 5 มกราคม 2566 เวลาประมาณ 11.00 น. ตามพิกัดแผนที่ระบบสารสนเทศทางภูมิศาสตร์ บริเวณซอยประชาอุทิศ 22 ถนนประชาอุทิศ แขวงราษฎร์บูรณะ เขตราษฎร์บูรณะ กรุงเทพมหานคร ขณะตรวจสอบไม่พบบ้านเลขที่ดังกล่าว จึงได้สอบถามประชาชนที่อาศัยอยู่ในบริเวณใกล้เคียง แจ้งว่าไม่พบเห็นควันดำในช่วงเวลาที่แจ้ง จึงได้ประชาสัมพันธ์ความรู้เกี่ยวกับฝุ่น PM 2.5 และงดกิจกรรมที่ก่อให้เกิดมลพิษ เช่น การเผาขยะ เผาใบไม้ เป็นต้น ให้กับประชาชนและสถานประกอบการที่อยู่บริเวณใกล้เคียง ทั้งนี้ ฝ่ายสิ่งแวดล้อมและสุขาภิบาล สำนักงานเขตราษฎร์บูรณะ ได้มีการติดตามรายงานผลคุณภาพอากาศเป็นประจำทุกวัน พบว่าช่วงเวลาร้องเรียนในวันเวลาดังกล่าวมีค่าการตรวจวัดคุณภาพอากาศเท่ากับ 19 AQI  ซึ่งอยู่ในระหว่างค่า 0 - 25 AQ เป็นค่าคุณภาพอากาศดีมาก เหมาะสำหรับการทำกิจกรรมกลางแจ้งและการท่องเที่ยว ตามข้อมูลของเว็บไซต์ Air4Thai (pcd.go.th) และมีการดำเนินงานตามแผนปฏิบัติงานตรวจแก้ไขปัญหาฝุ่นละออง PM 2.5 ในพื้นที่เขตราษฎร์บูรณะในช่วงที่กรุงเทพมหานครได้รับผลกระทบจากฝุ่นละออง PM 2.5    โดยการตรวจสอบ แนะนำ กำกับ และควบคุม สถานประกอบกิจการที่อาจก่อให้เกิดมลพิษจากฝุ่นขนาดเล็กเป็นประจำ
ความเห็นของผู้แจ้ง: ขอบคุณมากๆค่ะสำหรับการติดตาม-ตรวจสอบลงพื้นที่ในระยะเวลาไม่ถึง 1 อาทิตย์   แต่ขอเสนอสำหรับในอนาคต ให้ลองสุ่มตรวจช่วงดึก หรือเช็คกับโรงงานพื้นที่ใกล้เคียง ตามเวลาที่ทางเราแจ้งไปดูนะคะ   ขอบคุณอีกครั้งค่ะ
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร